Catarroja atén la proposta del CMIA per a generar nous espais per a l'adolescència
17 oct. 2022

Catarroja compta, des d'aquesta setmana, amb tres nous espais destinats a l'adolescència del municipi. Es tracta de tres taules i bancs de fusta situats als parcs Paluzié, 8 de març i el situat enfront de l'IES Berenguer Dalmau, espais que van ser sol·licitats pel CMIA (Consell Municipal de la Infància i Adolescència) després d'acord amb l'Ajuntament de Catarroja.

El CMIA, malgrat les dificultats d'aquests anys provocades per la pandèmia, s'ha mantingut actiu transmetent les preocupacions de la infància i adolescència del municipi. Fa unes setmanes es va millorar la il·luminació d'alguns carrers, situació transmesa pels joves que a més també estava dins del pla de millora. Ara una de les seues propostes de comptar amb espais als parcs, també ha sigut atesa, demostrant que la comunicació és fluida i la negociació és fructífera, incloent-hi un sector de la població, com és el més jove, en les decisions municipals.

Des de l'Ajuntament sempre busquem generar nous espais per a la participació ciutadana, en aquest cas, gràcies a l'impuls de la regidoria de Ciutat Educadora i la seua obstinació per posar en marxa eines com el CMIA, donem veu a la ciutadania més jove del municipi. La consecució dels seus objectius ha de ser un esperó més perquè s'animen a participar en el procés electiu del nou CMIA”, explica Jesús Monzó, alcalde de Catarroja.

Les persones interessades a participar en el procés selectiu del CMIA poden fer-ho mitjançant els fullets que trobaren en els seus centres o bé informant-se en el CIJ (Centre d'Informació Juvenil), situat en la planta baixa de l'ajuntament, en la plaça Major.